burgasdotpro/wikipedia huggingface dataset:
Futbalista roka 2004 (Slovensko)

Futbalista roka 2004 bol 12. ročník ankety Futbalista roka. Vyhlasovanie sa konalo 21. decembra 2004 v bratislavskom hoteli "Carlton SAS". Vyhral Marek Mintál s počtom bodov 387. Pred druhým Róbertom Vittekom mal náskok 23 bodov. Tretí skončil Miroslav Karhan.
Futbalista roka 2003 (Slovensko)

Futbalista roka 2003 bol 11. ročník ankety Futbalista roka. Vyhlásenie sa konalo 21. decembra 2004 v bratislavskom hoteli "Carlton SAS". Vyhral Vladimír Janočko s počtom bodov 343. Pred druhým Szilárdom Némethom mal náskok 26 bodov. Tretí skončil Marek Mintál.
Dni slávy (Odložený prípad)

Dni slávy (Glory days) je názov prvej epizódy seriálu Odložený prípad.
Anotácia.
Nové fakty vnášajú viac svetla do prípadu vraždy futbalovej hviezdy z roku 1973, McShana. Podľa vtedy dostupných informácií bola obeť zavraždená noc pred dôležitým stretnutím. Bývalý priateľ, spolužiak a spoluhráč však teraz prichádza s presvedčivým dôkazom, že McShane ešte ráno pred zápasom žil. Minulosť postupne odkrývajú najlepší priateľ McShana Tom, tréner Walters, sponzor Pratt, svedok Jenkins i lekár športovej kliniky Lason. Postupne začína byť zrejmé, že hráči podliehali tzv. vitamínovému programu, čo znamenalo, že užívali steroidy. Tom mal v dôsledku užívania týchto látok zničené obličky a McShane na to v dobrej snahe pomôcť priateľovi upozornil a tým spôsobil, že Toma vyhodili z tímu a zároveň prišiel o štipendium...
Sanmarínske národné futbalové mužstvo

Sanmarínske národné futbalové mužstvo reprezentuje San Maríno na rôznych futbalových akciách ako sú, napríklad Majstrovstvá sveta alebo Majstrovstvá Európy, presnejšie iba v kvalifikáciách na tieto podujatia.
Prvý oficiálny zápas, ktorý odohral tím San Marína, bola prehra 4:0 v kvalifikácii na ME proti Švajčiarsku v roku 1990. Predtým hralo mužstvo San Marína v roku 1986 neoficiálny zápas proti kanadskému tímu do 23 rokov, kde prehralo 1:0.
Od svojho súťažného debutu sa San Maríno predstavilo v kvalifikáciách všetkých Majstrovstiev Európy a Majstrovstiev sveta, no ani v jednej z nich mužstvo nevyhralo ani jediný zápas. 
28. apríla 2004 vyhralo San Maríno prvý zápas v ich histórií. V priateľskom zápase porazili Lichtenštajnsko 1:0. Druhé víťazstvo a zároveň prvé v oficiálnom zápase sa San Marínu podarilo 10. septembra 2024 v opäť v zápase proti Lichtenštajnsku. San Maríno zápas vyhralo 1:0. 
Až do novembra 2014 bolo San Maríno na poslednom mieste vo svetovom rebríčku FIFA. V hodnotení z októbra 2014 sa delili na poslednom mieste s Bhutánom (208.), ale remíza 0:0 s Estónskom v kvalifikácii na Euro 2016 ukončila ich pôsobenie na konci rebríčka. San Maríno v rovnakej kvalifikácií strelilo svoj prvý vonkajší gól po štrnástich rokoch v zápase proti Litve. 
Reprezentácia San Marína je niekedy považovaná za najhoršiu reprezentáciu v histórii futbalu, pretože vyhrala iba jediný zápas v histórií a inkasuje v priemere 4,2 gólu na zápas, hoci sa dá argumentovať, že ako člen UEFA čelí silnejšej konkurencii ako mnohé iné štáty v Afrike alebo Ázií.
Rakovina maternice

Rakovina maternice môže byť:
Moonsorrow

Moonsorrow je fínska hudobná kapela hrajúca folk metal a pagan metal. Bola založená v roku 1995 v Helsinkách.
História.
Prvotnú formáciu kapely tvorili bratranci Ville Sorvali (vokály,basgitara) a Henri Sorvali (gitara, klávesy). Toto zoskupenie nahralo nejaké demo pásky, ktoré sa viac podobali na melodický black metal ako ich budúce nahrávky.
Ich debutový album Suden Uni bol nahraný v roku 2000 a vydaný v roku 2001 spolu so znovu-vydaním dema Tämä Ikuinen Talvi z roku 1999. Po tom, čo do skupiny prišli Mitja Harvilahti a Markus Eurén, Moonsorrow začali vystupovať vydaním albumu Voimasta Ja Kunniasta na konci roku 2001. Ale vzostup kapely je označovaný vydaním albumu Kivenkantaja v roku 2003. Ďalší úspech pokračoval v roku 2005, keď kapely vydala svoj štvrtý album Verisäkeet.
V januári 2006 kapela prvýkrát vystupovala v USA a to na Heathen Crusade metalfeste v Columbia Heights. 7. marca 2007 podpísali zmluvu na nahratie 2 albumov so spoločnosťou Spinefarm Records.
Pete Townshend

Pete Townshend, vlastným menom Peter Dennis Blandford Townshend (* 15. máj 1945, Londýn, Anglicko, Spojené kráľovstvo) je britský gitarista, spevák, spoluzakladateľ a hlavný autor piesní rockovej skupiny The Who, jednej z najvplyvnejších rockových kapiel vôbec. Townshend ako hlavný autor zložil veľa kompozícií a albumov väčšinou sám, napríklad rocková opera Tommy bola pri písaní výrazne ovplyvnená jeho vlastným detstvom a pocitmi. 
Taktiež vymyslel a praktizoval veľa prvkov a efektov v hre na gitaru, medzi najznámejšie patrí určite "windmill" alebo "power slide". Spolu s bubeníkom Moonom, na začiatku ich kariéry (zvyčajne pod vplyvom veľkého množstva amfetamínu) zvykli kompletne rozbiť svoju aparatúru, „z pocitu frustrácie a vybitia všetkého zlého v sebe“ ako to neskôr Townshend opísal.
Přehled brouků fauny Československé republiky

Přehled brouků fauny Československé republiky je významná koleopterologická práca, ktorej autorom je MUDr. Antonín Fleischer. Vydaná bola v Brne v rokoch 1927 - 1930. Práca bola vydaná s prispením Ministerstva školstva a národnej osvety. Vyšla nákladom Moravského zemského múzea v Brne.
Práca má v úvodnej časti na fotografii portrét MUDr. Antonína Fleischera od Karla Absolona z 28. októbra 1927. V úvodnej časti je krátka biografia autora od Karla Absolona a J. V. Stejskala z 1. septembra 1927. Potom je v časti: "Přehled brouků fauny Československé republiky" krátka spomienka autora na jeho entomologické začiatky a jeho koleopterologickú prácu. Potom - asi od strany č. 10 - je vymenovaný zoznam všetkých autorom zistených druhov chrobákov z územia vtedajšieho Česko-Slovenska, ktoré zistil sám, alebo iní autori. Tieto údaje však Dr. Fleischer uviedol ako overené. Práca má 485 strán. Jej negatívom je fakt, že autor tu neuviedol zoznam prác (bibliografiu), z ktorých čerpal svoje informácie a údaje o výskyte hmyzu. Tento fakt však na konci knihy autor komentuje poznámkou, že by rozsah knihy bol nad rámec ním predpokladanej šírky práce.
Ze života hmyzu

Ze života hmyzu môže byť:
Martin Ďurica

Martin Ďurica (* 11. júl 1981, Žilina) je slovenský futbalista, v súčasnosti hráč klubu FK Senica. Je odchovancom žilinského futbalu, pôsobil aj v kluboch Artmedia Petržalka a FC Chiasso.
Úspechy.
Tri tituly majstra Slovenska s MŠK Žilina
Ďurica (priezvisko)

Ďurica je slovenské priezvisko odvodené od mena Juraj. Najčastejšie je v Heľpe, Brezovici (okres Sabinov), Detve a Zvolene.
Známi nositelia.
Pozri v článku Ďurica.
Majeský (priezvisko)

Majeský je slovenské priezvisko. Najčastejšie je v Piešťanoch a Trnave.
Známi nositelia.
Pozri v článku Majeský.
Stodola

Stodola môže byť:
Stodola (priezvisko)

Stodola (o význame pozri stodola) je slovenské a české priezvisko. Na Slovensku je najčastejšie v obciach Liptovský Trnovec (okres Liptovský Mikuláš) a Šurianky (okres Nitra). V Česku sa najviac vyskytuje v obci Polička, Prahe a Domažliciach.
Známi nositelia.
Pozri v článku Stodola.
Nela Pocisková

Nela Pocisková (* 4. október 1990, Bratislava) je slovenská herečka a speváčka. V roku 2009 sa spolu s Kamilom Mikulčíkom zúčastnili národného kola pesničkovej súťaže Eurovision Song Contest, z ktorého ako víťazi postúpili do moskovského semifinále.
Kariéra.
Spieva už od svojich ôsmich rokov. Vyštudovala Bratislavské konzervatórium. Ako štrnásťročná dostala úlohu Katky v muzikáli Neberte nám princeznú, po tom, ako ju na kastingu objavil choreograf a režisér Ján Ďurovčík. Účinkovala v tanečnej dráme Labuťko, v predstavení Fidlikant na streche pod vedením Jozefa Bednárika, naspievala hlavnú úlohu princeznej v balete Popolvár v SND. Vystupovala aj v muzikáli West Side Story, kde hrala Máriu.
Hrala jednu z hlavných protagonistiek v televíznom seriáli "Ordinácia v ružovej záhrade" vysielanom na TV Markíza. V seriáli "Búrlivé víno", ktorý bol tiež vysielaný na TV Markíza, hrala hlavnú postavu Ninu Dolinskú. Jej postava skončila v seriáli začiatkom 7. série. Ďalšiu hlávnú úlohu dostala v seriáli "Nemocnica", ktorý je vysielaný na TV JOJ. Postava Rebeky Vargovej skončila v seriáli v priebehu 8. série. Momentálne nakrúca pre TV Markíza nový seriál s názvom "Vina", v ktorom bude opäť hrať jednu z hlavných postáv.
Venuje sa populárnej hudbe. Najčastejšie spieva v muzikáloch.
Eurovision Song Contest 2009.
V roku 2009 sa Slovensko po jedenástich rokoch zapojilo do Veľkej ceny Eurovízie, preto sa na Slovensku uskutočnilo národné kolo Eurovízie. Do neho sa Nela prihlásila spolu so spevákom Kamilom Mikulčíkom so skladbou „Leť tmou“. Zúčastnili sa posledného, piateho semifinále 1. marca 2009, v ktorom postúpili do finále z prvého miesta so ziskom viac ako 28 % hlasov.
Postúpili do medzinárodného kola, ktoré sa konalo v ruskej Moskve. Podľa žrebu sa dostali do druhého semifinále, medzi 19 krajín, z ktorých do finále mohlo postúpiť len 10. Dostali poradové číslo 8. Do finále postúpili.
Osobný život.
So svojim partnerom hercom Filipom Tůmom má 2 deti - syna Hektora (* 2016) a dcéru Lianu (* 2018).
Martha Jeffersonová Randolphová

Martha Washington Jeffersonová Randolphová (* 27. september 1772, Monticello, Virgínia, USA – † 10. október 1836, Albemarle County) bola prvá dáma Spojených štátov ako dcéra prezidenta Thomasa Jeffersona v rokoch 1801 - 1809.
Životopis.
Narodila sa v rodinnej usadlosti Monticello vo Virgínii. Podobala sa na svojho otca, bola vysoká, štíhla s ryšavými vlasmi. Od svojich 12 rokov bývala v Paríži, kým bol otec veľvyslancom USA vo Francúzsku. Otec rozhodol o jej štúdiu na Abbaye Royale de Panthemont, exkluzívnej kláštornej škole, kde sa Martha rozhodla konvertovať ku katolíctvu. Jej plán stať sa mníškou otca primäl ukončiť jej štúdium.
V roku 1790 si vzala Thomasa Manna Randolpha mladšieho, neskoršieho guvernéra štátu Virgínia (v rokoch 1819-1822). Mala s ním dvanásť detí: 
Deti vzdelávala doma. Po otcovi zdedila v roku 1826 jeffersonovskú usadlosť Monticello. Tento majetok musela z finančných dôvodov v roku 1831 predať Jamesovi Barlayovi, ktorý ho neskôr v roku 1834 predal Uriahovi Levymu. S manželom sa odcudzili až do obdobia pred jeho smrťou. Zomrel v 1828 v Monticelle. 
Zomrela v usadlosti Edgehill v Albemarle County, vo Virgínii v roku 1836. 
Prvá dáma.
Marthina matka zomrela v roku 1782, pred nástupom manžela do funkcie, a preto je Martha Jeffersonová Randolphová považovaná za prvú dámu Spojených štátov amerických.
Bola známa pod prezývkou Patsy a reputáciu získala ako intelektuálna osobnosť.
Maltské národné futbalové mužstvo

Maltské národné futbalové mužstvo reprezentuje Maltu na rôznych futbalových akciách ako sú, napríklad Majstrovstvá sveta alebo Majstrovstvá Európy. Malta sa nikdy nekvalifikovala na MS ani na ME. V Lige národov UEFA sa nachádza v D-divízii.
Štátny znak Svätého Tomáša a Princovho ostrova

Štátny znak Svätého Tomáša a Princovho ostrova bol zavedený v roku 1977, po vyhlásený nezávislosti od Portugalska v roku 1975. Znak je definovaný v ústave Svätého Tomáša a Princovho ostrova v prvej hlave, štrnástom článku a tretej časti.
Opis.
V zlatom mandľovitom štíte je umiestnená kakaová palma. Štít je podopieraný dvoma figúrami, sokolom z ľavej strany a papagájom z pravej strany. Figúry symbolizujú dva hlavné ostrovy krajiny a to Svätý Tomáš a Princov ostrov. Nad štítom sa nachádza päťramenná modrá (alebo čierna) hviezda, ktorá symbolizuje jednotu krajiny. Nad hviezdou je zlatá stuha, na ktorej sa nachádza nápis v portugalskom jazyku, ktorý znie:
Figúry vtákov stoja na zlatej stuhe, na ktorej sa nachádza motto krajiny v portugalskom jazyku:
Koloniálne znaky.
Ako prvé znaky tejto kolónie boli používané znaky Portugalského kráľovstva. Prvý osobitný znak pre túto kolóniu bol vytvorený v roku 1935 a bol používaný až do roku 1975. Všetky koloniálne znaky sa vyznačujú rovnakým štítom, v ktorom je prvok Portugalského znaku, mora a územia.
Opis štítu.
Polokrúhly štít sa delí na tri časti:
Opis znaku z obdobia 1935 až 1951.
V srdci znaku sa nachádza vyššie opísaný štít, ktorý je umiestnený na zlatej armilárnej sfére. Nad štítom sa nachádza päť zlatých veží s červenými armilárnymi sférami, spojené štyrmi zlatými hradbami na ktorých sú umiestnené polokrúhle strieborné štíty s červeným krížom Kristovho rádu. Pod štítom je strieborná stuha na ktorej sa nachádza nápis v portugalskom jazyku:
Opis znaku z obdobia 1951 až 1975.
V srdci znaku sa nachádza vyššie opísaný štít, ktorý je umiestnený na zlatej armilárnej sfére. Nad štítom sa nachádza päť zlatých veží s červenými armilárnymi sférami, spojené štyrmi zlatými hradbami na ktorých sú umiestnené polokrúhle strieborné štíty s červeným krížom Kristovho rádu. Pod štítom je strieborná stuha na ktorej sa nachádza nápis v portugalskom jazyku:
Oton Župančič

Oton Župančič (23. január 1878, Vinica – † 11. jún 1949 Ľubľana) bol slovinský básnik a dramatik, jeden zo štvorice vedúcich predstaviteľov slovinskej moderny. 
Životopis.
Syn dedinského krčmára a obchodníka. Študoval na gymnáziu v Novom Meste, neskôr v Ľubľane, kde sa v študentskom literárnom krúžku zoznámil s Ivanom Cankarom, Josipom Murnom a Dragotinom Ketteom. V roku 1896 odišiel na univerzitu do Viedne, dlho cestoval po európskych krajinách. Od roku 1910 žil trvale v Ľubľane, spočiatku ako mestský archivár, neskôr ako dramaturg a riaditeľ vtedajšieho Zemského divadla. V roku 1918 sa ako člen slovinskej kultúrnej delegácie zúčastnil osláv 50. výročia založenia Národného divadla v Prahe. V kráľovskej Juhoslávii žil takmer stranou verejného života, znechutený malosťou vtedajších pomerov. Za okupácie sympatizoval s národnooslobodeneckým hnutím; pod pseudonymom "Anton Pesnik" písal mobilizujúce, apelatívne verše do partizánskeho tisku a len vážna nemoc mu zabránila, aby prešiel na oslobodené územie. Po oslobodení zastával vysoké politické funkcie, bol zvolený členom Slovinskej akadémie vied a umení a zároveň stál v čele Inštitútu pre kultúru slovinského jazyka. 
Dielo.
Jeho prvá básnická zbierka "Čaša opojnosti" (1899, Čaša opojenia) je poznamenaná náladami a pocitmi "fin de siècle"; Župančič v nej do slovinskej poézie uviedol voľný verš. V ďalšej zbierke "Čez plan" (1904, Rovinou) sa ozývajú tóny novo chápaného vlastenectva, ktoré sa potom naplno rozozneli v zbierke "Samogovori" (1908, Monológy). Utrpenie slovinského národa za 1. svetovej vojny vyslovil v zbierke "V zarje Vidove" (1920, Do letných úsvitov). Po mnohoročnom odmlčaní, kedy sa venoval hlavne prekladateľskej činnosti – preložil celkom 18 Shakespearových hier a radu prozaických i básnických diel z literatúry francúzskej, nemeckej, ruskej i českej – vydal po oslobodení 1945 zbierku Zimzelen pod snegom (1945), zhrňujúcu tvorbu z rokov okupácie a 2. svetovej vojny.
Tvorba.
Poézia pre dospelých:
Detské piesne:
Dramatické:
Princov ostrov

Princov ostrov je obývaný ostrov sopečného pôvodu v Guinejskom zálive. Je jedným z dvoch hlavných ostrovov štátu Svätý Tomáš a Princov ostrov
Dobra (mena)

Dobra (dobras) je mena používaná na území Svätého Tomáša a Princovho ostrova. Jej skratka je Db a delí sa na 100 cêntimos. Dobra bola zavedená v roku 1977 (po osamostatnení od Portugalska) a nahradila escudo v pomere 1:1 (t.j. 1 escudo = 1 dobra).
Účtovacia jednotka pre 1000 dobier je 1 „"conto"“.
Mince.
V roku 1977 sa zaviedli prvé mince v hodnotách 50 cêntimos, 1, 2, 5, 10 a 20 dobier. Okrem mosadznej 50 cêntimos a 1 dobry, boli všetky ostatné mince z mediniklu. Z tej istej zliatiny bola razená aj minca s hodnotou 50 dobier, ktorá bola zavedená v roku 1990. V roku 1997 boli zavedené mince vyššej nominálnej hodnoty a to 100, 250, 500, 1 000 a 2 000 dobier. Z týchto mincí mali okrúhly tvar iba 100 a 250 dobrové mince, ostatné mali tvar rovnostranného zakriveného sedemuholníka.
Mince v nominálnych hodnotách menších ako 100 dobier už dnes nie sú platné, používajú sa už len mince razené od roku 1997.
Na všetkých obehových minciach sa na reverze nachádza štátny znak a na averze je heslo „"Aumentemos a Produção"“ a nominálna hodnota danej mince.
Bankovky.
V roku 1977 boli Banco Nacional de São Tomé e Príncipe vydané prvé bankovky s hodnotou 50, 100, 500 a 1 000 dobier. V roku 1996 boli vydané bankovky s hodnotou 5 000, 10 000, 20 000, 50 000 dobier, ktoré sa používajú dodnes. Bankovky s nižšou nominálnou hodnotou boli v roku 1997 nahradené mincami a tieto bankovky sa už dnes nepoužívajú. V roku 2006 boli do obehu vydané bankovky s novými ochrannými prvkami. V decembri roku 2008 bola vydaná bankovka s hodnotou 100 000 dobier a stala sa bankovkou s najvyššou nominálnou hodnotou.
Na všetkých bankovkách, okrem 100 000 dobrovej bankovky, sa na averze nachádza portrét Rei Amadora. Na bankovke s hodnotou 100 000 dobier sa nachádza portrét Francisca José Tenreira.
Etymológia.
Dobra bola zlatá Portugalská minca razená v Portugalsku od 14. storočia, ktorá bola portugalskou formou španielskeho "dobla".
Štatistické údaje.
Inflácia: 20,0% (február 2009)&lt;br&gt;
ISO 4217 kód: STD
Camelion

Camelion Batterien GmbH je nemecká spoločnosť zaoberajúca sa výrobou batérií, nabíjačiek a príslušenstva. Pôsobí vo viac ako 60 krajinách.
Súčasnosť.
V súčasnosti má spoločnosť viac ako 10 tovární.
Big Joe 1

Big Joe 1 bol suborbitálny testovací let programu Mercury. Cieľom testu bolo preverenie ablatívneho tepelného štítu návratového modulu kozmickej lode Mercury. Išlo o druhý let v rámci programu a prvý let rakety Atlas-D v programe Mercury. Štart sa uskutočnil 9. septembra 1959 z odpaľovacieho komplexu 14 na Cape Canaveral Air Force Station. 
Výsledok testu je sporný, išlo o úspech aj neúspech. Tepelný štít fungoval správne a kapsula bola vyzdvihnutá z Atlantického oceánu v prekvapivo dobrom stave. Raketa Atlas si však tak dobre neviedla, najprv sa neoddelili pomocné motory a potom sa ešte oneskorilo oddelenie modulu Mercury. Kvôli hmotnosti neodhodených pomocných motorov došlo palivo hlavného motora o 14 sekúnd skôr. Maketa lode Mercury nebola vybavená únikovým systémom, ktorý bol testovaný len na raketách Little Joe. 
Maketa Mercury dosiahla výšku 153 kilometrov a preletela vzdialenosť 2292 km. Po vylovení bola starostlivo preskúmaná, aby sa určil vplyv tepelného pôsobenia pri vstupe do atmosféry a pôsobenie ďalších dynamických síl a tlakov. Požiadavky NASA boli plne uspokojené a ďalší naplánovaný let, Big Joe 2 bol zrušený. Kapsula Mercury z letu Big Joe 1 je vystavená v National Air and Space Museum's Garber Facility vo Washingtone.
Pomoský idol

Pomoský idol je vyše päťtisíc rokov stará socha v tvare kríža, z doby medenej., nájdená v Pomose na Cypre. V súčasnosti sa nachádza v Cyperskom archeologickom múzeu.
Vyobrazenie Pomoského idolu sa nachádza na cyperských eurách nominálnych hodnôt 1 a 2.
Kvalifikácia na Majstrovstvá sveta vo futbale 2010 – Afrika – Tretia fáza

V tretej fáze africkej kvalifikácie o postup na Majstrovstvá sveta vo futbale 2010 sa hrá o päť miesteniek na Majstrovstvá sveta vo futbale 2010 a o 15 miestieniek na Africký pohár národov 2010.
Nasadenie.
Tímy boli nasadené na základe ich umiestnenia v rebríčku FIFA k októbru 2008 (číslo v zátvorke). Jeden tím z každého koša bol vylosovaný do jednej zo skupín.
Skupina E.
1. kolo.
Pred týmto zápasom sa udiala tragédia. V dôsledku preplnosti štadióna spadla jedna zo stien. Polícia sa snažila dostať dav pod kontrolu, ale panika prepukla ešte viac. Prvé správy hovorili, že najmenej 19 ľudí zomrelo a viac ako 130 sa zranilo, no neskoršie, že 22 zomrelo a 132 sa zranilo. V tom čase bolo na štadióne podľa odhadov 50 000 ľudí, čím bola kapacita prekročená o 15 000 miest. Štadión bol momentálne v rekonštrukcii.
Olga Sommerová

Olga Sommerová (* 2. august 1949, Praha) je česká režisérka, dokumentaristka, pedagogička a spisovateľka.
"Neznášam slovo pomáhať. Čo mi má partner čo pomáhať? On má všetko robiť na polovicu."
Absolvovala Katedru dokumentárnej tvorby na FAMU v Prahe, ako kmeňová režisérka Krátkého filmu Praha nakrúcala dvanásť rokov dokumenty pre kiná na formát 35 mm. Od roku 1989 nakrúca dokumenty pre Českú televíziu. Do roku 2008 nakrútila osemdesiat filmov, získala mnoho domácich i zahraničných ocenení. V rokoch 1994 až 2002 pôsobila ako vedúca Katedry dokumentárnej tvorby na FAMU v Prahe. V roku 2005 nastúpila ako mimoriadna profesorka na Akadémiu umenia v Banskej Bystrici, stala sa garantkou odboru dokumentárnej tvorby.
Vo svojej tvorbe sa venuje sociálnym témam, medziľudským vzťahom, vzťahom medzi mužom a ženou, manželkou a manželom, problematike rodiny a rodičovstva, feminizmu, pričom poukazuje na rodové stereotypy, diskrimináciu žien aj mužov – otcov. V rámci cyklov GEN (Galerie elity národa), Jak se žije ..., Nevyjasněná úmrtí, Diagnóza, OKO, Třináctá komnata spracovala životy niektorých významných osobností českého spoločenského života. Od roku 2002 jej vyšla knižná trilógia O čem sní ženy I, II, III, a v roku 2005 aj kniha O čem sní muži.
Receptor (fyziológia)

Receptor alebo zriedkavo prijímač je špecifická štruktúra, ktorá je schopná prijať signál, ktorý môže mať fyzikálnu alebo chemickú podstatu. Vo fyziológii sa rozlišujú dva zásadne odlišné významy slova receptor:
Receptor v širšom zmysle slova.
Vo vonkajšom i vnútornom prostredí organizmu neustále nastávajú zmeny, na ktoré musí reagovať. Informácie o týchto zmenách zabezpečujú zmyslové bunky, ktorých úlohou je zaznamenať podnet (zmenu) a premeniť ho na nervový vzruch. Nie všetky receptory však reagujú na všetky druhy podnetov. Receptory sú špecializované na určitý druh dráždenia, teda na "adekvátny podnet".
Aby podnet vyvolal podráždenie nervovej bunky, musí dosahovať určitú intenzitu. Najnižšia hodnota dráždenia (podnetu), ktorá vyvolá vznik nervového vzruchu v receptorovej bunke, sa nazýva "prahová hodnota". Receptor reaguje len na prahové a nadprahové podnety, kým podprahové podnety zostávajú bez odozvy. 
Rozdelenie.
Receptory možno rozdeliť nasledovne:
Receptor v užšom zmysle slova.
Zjednodušene povedané ide o bielkovinu, ktorá sa podieľa na signalizácii. Typickým príkladom sú receptory v plazmatickej membráne bunky. Ide o veľmi dynamické štruktúry, ktoré menia svoj tvar podľa toho, či je na ne naviazaná signálna molekula. Signálne molekuly sa neviažu iba na jeden typ receptorov.
Rozdelenie.
Receptory sa rozdeľujú na 2 skupiny podľa toho, kde v bunke sa nachádzajú na:
Cytoplazmatické receptory.
Uplatňujú sa predovšetkým ako sprostredkovatelia vplyvu hormónov. Interagujú totiž predovšetkým s molekulami, ktoré sú lipofilné (rozpustné v tukoch a teda ľahko prenikajúce cez plazmatickú membránu). Rozdeľujú sa na dve skupiny:
Receptory pre steroidné hormóny sú v cytoplazme viazané s bielkovinou, ktorá sa nazýva chaperón. Táto väzba zabraňuje vstupu komplexu do jadra bunky. Po naviazaní steroidného hormónu na receptor sa chaperón uvoľní a komplex hormón-receptor naopak do jadra vstupuje veľmi rýchlo. Vytvára dimér a viaže sa na DNA na miesta nazývané HRE (z ), ktoré ovplyvňujú transkripciu špecifických génov a tvorbu príslušných proteínov ako reakciu bunky.
Membránové receptory.
Sú hlavným typom receptoru, ktorý zodpovedá za prenos signálu medzi bunkami. Rozdeľujú sa na:
Receptorová regulácia.
Aby bola v organizme zachovaná rovnováha (homeostáza), aj reakcie bunky sprostredkované receptormi musia byť regulované. Táto regulácia sa rozdeľuje na dva základné typy:
Homológna regulácia.
Homológny typ regulácie je taký, pri ktorom sa ovplyvňujú receptory, ktoré boli aktivované. Regulácia môže byť negatívna i pozitívna: v prvom prípade ide o desenzitizáciu, internalizáciu a tzv. down-reguláciu. V druhom prípade o senzitizáciu a tzv. up-reguláciu. Pri desenzitizácii sa uplatňuje s najväčšou pravdepodobnosťou fosforylácia receptora. Presné spôsoby, ako tieto regulácie prebiehajú, však v súčasnosti nie sú detailne známe.
Heterológna regulácia.
Heterológny typ regulácie je taký, pri ktorom sa ovplyvňujú nielen receptory, ktoré boli aktivované. Pôsobí na dvoch úrovniach:
Dobra

Dobra môže byť:
miesta v Poľsku:
2 mestá
4 gminy
Independência total

Independência total () je názov hymny Svätého Tomáša a Princovho ostrova, ktorá bola adoptovaná po vyhlásený nezávislosti v roku 1975. Text hymny napísal básnik Alda Neves da Graça do Espírito Santo. Hudbu hymny skomponoval Manuel dos Santos Barreto de Sousa e Almeida. Skladba Independência total je definovaná ako hymna Svätého Tomáša a Princovho ostrova v prvej hlave, štrnástom článku a druhej časti ústavy Svätého Tomáša a Princovho ostrova.
Francúzska akcia

Francúzska akcia (fr. "Action française"), skrátene AF, je politické hnutie, ktoré vzniklo v súvislosti s Dreyfusovou aférou. V parlamente bola síce bezvýznamná, avšak v 20-tych rokoch 20. storočia, v období silnejúceho fašizmu, mala značný vplyv na francúzsku pravicu a intelektuálnu mládež.
Action française si kládla nasledujúce ciele: autoritatívna antiparlamentná forma vlády, usilovala o dedičnú monarchiu nie z legimitistických, ale praktických dôvodov, presadzovala nacionalizmus; usilovala aby aj prehliadané skupiny obyvateľov si vytvorili pozitívny pomer k štátu, zdôrazňovala význam Francúzska vo svete.
V roku 1936 bola Action française vládou Ľudového frontu zakázaná. Po roku 1940 podporovala Action française Vichystický režim, preto bola po vojne väčšina ich stúpencov odsúdená z kolaborácie. Zaťažená kolaboráciou stratila po vojne svoj vplyv.
Frankie Goes to Hollywood

Frankie Goes to Hollywood (skr. FGTH) bola britská hudobná skupina, ktorá zaznamenala výrazný úspech v polovici 80. rokov 20. storočia. Skupinu založil v Liverpoole Holly Johnson (spev), spolu s Paulom Rutherfordom (vokály, klávesy), Petrom Gillom (bicie, perkusie), Markom O’Toolom (basová gitara) a Brianom Nashom (gitara).
Debutový singel skupiny s názvom „Relax“ sa v britských rebríčkoch držal na 1. mieste päť týždňov a v máji 2006 bol na siedmom mieste najpredávanejších britských singlov všetkých čias. Úspech tohoto prvého singlu nasledovali aj ďalšie dva, „Two Tribes“ a „The Power of Love“, vďaka čomu sa skupina FGTH v britskej histórii stala druhou od roku 1964, ktorá takto bodovala svojimi prvými troma singlami. V roku 1964 dosiahla tento úspech skupina Gerry &amp; The Pacemakers.
Do povedomia Česko-Slovenskej verejnosti sa skupina Frankie Goes to Hollywood dostala aj vďaka tomu, že ich dva hity „Relax“ a „The Power of Love“ sa v roku 1987 stali výraznou súčasťou hudby k českému filmu "Bony a klid," režiséra Víta Olmera (scenár: Radek John, hrali: Jan Potměšil, Veronika Jeníková, Josef Nedorost, Tomáš Hanák, Roman Skamene, Vítězslav Jirsák, Jiří Fero Burda).
Ďordi Abadžiev

Ďordi Abadžiev (; * 7. október 1910, Dojran – 2. august 1963, Skopje) bol macedónsky prozaik, publicista a historik.
Život.
Roku 1918 jeho rodina emigrovala do Bulharska, kde prežil tridsať rokov ako emigrant. Do Macedónska sa vrátil roku 1948. V Sofii vyštudoval právo a zapojil sa do macedónskeho národného a literárneho hnutia. Redigoval časopis Makedonsko zname a bol členom Macedónskeho literárneho krúžku. 
Dielo.
Svoje prvé literárne pokusy písal po bulharsky – zbierky čŕt a reportáži Posledna srešta (1936, Posledné stretnutie) a Trud i chora (1936, Práca a ľudia). Po návrate do vlasti sa angažoval pri založení Ústavu národných dejín, v ktorom potom pracoval. Napísal niekoľko štúdií a statí na historickú tému, písal tiež poviedky a novely. V macedónčine vydal zbierky poviedok Izgrev (1950, Východ slnka), Posledna sredba (1953, Posledné stretnutie) a Epopeja na nožot (1951, Epopej nože), v nie príliš vydarenom románe Aramisko gnezdo (1954, Zbojnické hniezdo) sa nevyhol černobielemu videniu. Po dlhšej odmlke vydal svoj najvýznamnejší psychologický román Pustina (1961, Púšť), v ktorom spracoval tému svedomia dvoch solúnskych atentátnikov, ktorí v roku 1903 vyhodili do povetria Osmanskú banku. Román je desivou úvahou o zmysle života a obeti za vlasť.
Zuzana Wienk

Mgr. Zuzana Wienk (rod. Revayová; * 31. marec 1976, Bratislava) je slovenská publicistka, občianska aktivistka, spoluzakladateľka, bývalá programová riaditeľka a do roku 2009 výkonná riaditeľka watchdogovej organizácie Aliancia Fair-play.
Pôsobenie v médiách.
Po maturite na bratislavskom Gymnáziu L. Novomeského vyštudovala žurnalistiku na Univerzite Komenského v Bratislave. Už po prvom ročníku začala pracovať v Žurnále Rádia Twist. Neskôr na krátky čas prešla do spravodajstva Slovenskej televízie, no opäť sa vrátila do Rádia Twist. Od prelomu tisícročí pracovala dva roky v Domino Fóre, súčasne moderovala diskusnú reláciu "„Bude lepšie?!“".
Pôsobenie vo verejnom živote.
V roku 2002 bola medzi zakladateľmi občianskeho združenia Aliancia Fair-play. Počas pôsobenia v tejto organizácii sa stala známou občianskou aktivistkou. Venuje sa hlavne problematike korupcie, zlepšovaniu etiky vo verejnom živote, reforme súdnictva. Dlhodobo patrila medzi najcitovanejších analytikov na Slovensku.
Naďalej sporadicky publikuje v médiách a od roku 2010 v Rádiu FM pravidelne glosovala dianie v politike.
Vystupuje v dokumentárnom filme Zuzany Piussi "Nemoc tretej moci".
Od mája 2016 je členkou riadiaceho výboru iniciatívy Partnerstvo pre otvorené vládnutie ().
V roku 2019 opustila pre syndróm vyhorenia Alianciu Fair-play a vedie občianske združenie Bystriny, ktoré vzniklo odčlením časti tímu od Aliancie Fair-play. Združenie organizuje aj odovzdávanie ocenenia Biela vrana, ktoré v roku 2019 prevzalo od Aliancie Fair-play a VIA IURIS.
Lucia Eggenhofferová

Lucia Eggenhofferová, umelecké meno Lucia Eggen (* 1977, Veľký Krtíš) je slovenská poetka. 
Životopis.
Vyštudovala English-Slovak Grammar School v Sučanoch a Filozofickú fakultu (PU), odbor Amrikanistika-Anglistika.Diplomová práca: umelecký preklad Pustatiny od T.S. Eliota.
Pracovala ako externý redaktor v magazíne pre mladú literatúru Dotyky. 
V súčasnej dobe žije v Prahe a okrem písania poézie pracuje ako nezávislý creative director, copywriter, idea maker, visualizor, fotografka a ilustrátorka.
Tvorba.
Publikovala v Novom slove, Dotykoch, Smene na nedeľu, Literárnej revue, Hospodárskych novinách, Dotykoch, Raku, Romboide, Aspekte, Literárnom týždenníku, Slovenských pohľadoch, jej básne čítali v Slovenskom rozhlase, Českom rozhlase a rádiu Devín. V zahraničí to bol Host, Sedmá generace, Weles, Psí víno, Apokalipsa (Slovinsko), Ploughshares Literary Magazine (Boston, US).
Ocenenia.
(publikovala v Shots a Luerzer's Archive) 
Externé odkazy.
http://heggenmon.deviantart.com/ 
http://cz.linkedin.com/in/luciaeggenhoffer (zobrazenie plného profilu vyžaduje registráciu)
Mária Eva Trajterová

Mária Eva Trajterová (* 1. september 1951, Bratislava) je slovenská poetka a výtvarníčka. 
Životopis.
Po maturite na SPŠ stavebnej v Bratislave ju z kádrových dôvodov neprijali na scénografiu. Pracovala ako projektantka v ŠPTU v ateliéri pre obnovu pamiatok v Stavoprojekte a na Mestskej pamiatkovej správe v Bratislave. Súkromne študovala kresbu a maliarstvo u akademického maliara Milana Laluhu. Venuje sa kresbe, maľbe, grafike, textilnej tvorbe aj ilustrácii. Vystavuje doma i v zahraničí. 
Tvorba.
V oblasti poézie debutovala knihou „"Obrázky zo slov"“ (2004), ocenenou v Talianskom Turíne prvou cenou v medzinárodnej súťaži poézie: Associazioni Culturali Poesia attiva e Unicorno. 
Druhú zbierku básní „"Nepokrč mi krídla, prosím..."“ (2006) venovala svojej matke, ktorá sa po úraze stala nevidiacou. Autorka sa v nej pokúša preklenúť dva paralelné svety svetla a tmy. Básne vyšli v Braillovom písme, aj vo zvukovej podobe na CD. V zbierke sú zašifrované texty a Braillova abeceda na ich rozlúštenie. Tak ako v kresbách, aj v poézií necháva autorka v toku myšlienok priestor asociáciám.
V roku 2007 vyšla zbierka "Ako pristáť na Zemi" zo študijného pobytu v Paríži, na Maurícu a vracia sa ku svojmu rodnému mestu, k Bratislave. Zbierka vyšla synchrónne slovensko – francúzsky, v limitovanej sérii ilustrovaná autorkou a tiež bola vydaná v Braillovom písme pre knižnice nevidiacich. 
V roku 2008 to boli autobiografické poviedky s názvom "Zrkadlenie doby". 
V roku 2009 zbierka básní "New York 2009",vyšla v Braillovom písme pre knižnice nevidiacich. Po prvýkrát na Slovensku synchrónne. Čierny text a Braillove písmo. "Praha" v angličtine, ilustrované autorkou a pre nevidiacich reliéfnymi /haptickými/ ilustráciami. Tieto zbierky a reliéfne obrazy sú v sekcii tvorby pre nevidiacich v MoMA galérii v New Yorku. 
V roku 2011 vyšla zbierka básní: "Pre teba", dýcha intimitou a pre bežného čitateľa je ilustrovaná perokresbami. Pre knižnice nevidiacich opäť synchrónne s čiernym textom a Braillom na jednej strane, ilustrovaná haptickými ilustráciami.
Tikal

Tikal môže byť:
Škovránok poľný

Škovránok poľný (lat. "Alauda arvensis") je druh z čeľade škovránkovité. Je rozšírený v celej Európe a na severe Afriky, smerom na východ až po Kamčatku a južnejšie od nej v Kórei a Japonsku. Podľa Medzinárodnej únie na ochranu prírody a prírodných zdrojov škovránok poľný patrí medzi najmenej ohrozené druhy, trend celkovej populácie je klesajúci vplyvom intenzifikácie v poľnohospodárstve, v Európe bol v rokoch 19802013 zaznamenaný mierny pokles stavov.
Charakteristika.
Škovránok poľný meria 18 – a váži 44 – 46 g. O niečo väčší ako škovránok stromový, od ktorého sa odlišuje tmavšími nadočnými pásikmi. Obe pohlavia sú rovnako hnedobelavo škvrnité a majú dlhší chvost. Na hrudi a prsiach majú hnedé čiarky. Zadná hrana krídla má bielu hranu viditeľnú počas letu.
Hlas.
Škovránok poľný má čistý a melodický spev. Spieva veľmi vytrvalo, pritom najčastejšie lieta vysoko vo vzduchu. Niekedy spieva aj sediac na zemi.
Výskyt a stav na Slovensku.
V horách hniezdia na lúkach a pasienkoch, kde dosahujú menšie hustoty ako na nížinách, hniezdia až na alpínskych lúkach, napríklad v Nízkych Tatrách bol zistený až v nadmorskej výške . Odhadovaný počet hniezdiacich párov je 200 000 - 400 000, zimujúcich jedincov 50 - 500. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status "SPEC3" - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh.
Ekológia a biotop.
Hniezdi na celom území Slovenska od nížin po vysokohorské lúky. Pomerne často i prezimuje, najmä na nížinách. Vyžaduje biotopy s nízkou bylinnou etážou. Obýva suché kraje lesov susediacich s pasienkami, skalnými stráňami, horskými lúčkami a pod. Hniezdi na zemi dva razy do roka. Začiatok prvého hniezdenia je v apríli, druhého koncom mája alebo začiatkom júna. Znáša 4 – 5 na belavom podklade hnedočervenkasto škvrnitých vajec veľkosti 21x16 mm. Inkubačný čas 13 – 15 dní, výchova mladých v hniezde 10 dní, potom opustia hniezdo a rodičia sa o ne ďalej starajú 8 – 9 dní.
Potrava.
Potravou je hmyz, v menšej miere semená rastlín. Škovránok je všežravec a prispôsobuje svoj jedálny lístok ročnému obdobiu. Na jar sa živí hlavne hmyzom a kŕmi ním aj mladé. Na jeseň a v zime sú hlavnou zložkou jeho potravy semená burín a tráv, ozobáva aj spadnuté ovocie.
Etológia.
Odlietajú hlavne do oblasti Stredozemného mora, Francúzska a Španielska a v prípade priaznivého počasia sa začínajú postupne vracať už od konca januára, húfne však až v týchto dňoch a počas apríla sa zahniezďujú. Mláďatá sú maskované páperím farby hliny a opúšťajú hniezdo už na 10-ty deň po vyliahnutí. Vzhľadom na to, že v hniezdach na zemi sú vystavené predátorom, prežije ich len asi 10 percent.
Význam v prírode.
Škovránok poľný sa živí malým hmyzom, a tým ma pozitívny vplyv pre poľnohospodárov.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
Ógyalla

Ógyalla môže byť:
Harold Kroto

Harold (Harry) Walter Kroto (* 7. október 1939, Wisbech, Spojené kráľovstvo – † 30. apríl 2016, Lewes) bol anglický chemik.&lt;br&gt; 
V roku 1996 dostal Nobelovu cenu za chémiu za objav uhlíkových nanorúrok – fullerénov spolu s Robertom Curlom a Richardom Smalley.
Pôsobil na Florida State University, kde nastúpil v roku 2004, predtým však strávil väčšinu svojej pracovnej kariéry na University of Sussex, kde bol čestným profesorom.
Kvalifikácia na Majstrovstvá sveta vo futbale 2010 – Európa – Play-off

Kvalifikácia na Majstrovstvá sveta vo futbale 2010 - Európa - play-off je systém európskej kvalifikácie tímov umiestených na druhých miestach vo svojich kvalifikačných skupinách.
Systém.
Mužstvo umiestnené na druhom mieste v každej z deviatich kvalifikačných skupín bude nasadené v tabuľke play-off pre barážové zápasy. Počet bodov každého mužstva bude taký, ako počet bodov v skupine s výnimkou odrátania zápasu s posledným tímom v jeho skupine. Zostaví sa tabuľka a posledný tím nebude hrať barážový zápas play-off.
Zápasy.
Írsko - Francúzsko.
Na majstrovstvá sveta 2010 postupuje národný tím Francúzska z celkovým skóre 2-1.
Portugalsko - Bosna a Hercegovina.
Na majstrovstvá sveta 2010 postupuje národný tím Portugalska z celkovým skóre 2-0.
Grécko - Ukrajina.
Na majstrovstvá sveta 2010 postupuje národný tím Grécka z celkovým skóre 1-0.
Rusko - Slovinsko.
Na majstrovstvá sveta 2010 postupuje národný tím Slovinska z celkovým skóre 2-2.
Wangari Maathaiová

Wangari Muta Maathaiová (* 1. apríl 1940, Nyeri, Keňa – † 25. september 2011, Nairobi) bola kenská ekologička, feministka, občianska a environmentálna aktivistka. V roku 2004 získala Nobelovu cenu za mier za „príspevok k trvalo udržateľnému rozvoju, demokracii a mieru“.
Životopis.
V roku 1977 založila "Hnutie zeleného pásu", ktoré zasadilo desiatky miliónov stromov v strednej Afrike a rozšírilo svoju iniciatívu aj do ďalších krajín. Podľa ekologických expertiek a expertov je jej hnutie jednou z najefektívnejších ekologických organizácií na svete. Sieťou lesných škôlok značne zmiernila následky odlesňovania, akými sú napríklad pôdna erózia, nedostatok potravy pre zver či znečisťovanie vôd. Podarilo sa jej zastaviť výstavbu mrakodrapu v nairobskom parku Uhuru, za čo si vyslúžila útoky zo strany vtedajšieho autoritárskeho prezidenta Kene Daniela arap Moia.
Hnutie zeleného pásu sa zasadzuje súčasne za práva žien. Dáva prácu najmä ženám z dedín, ktoré by bez tohto príjmu mali problémy so zabezpečením svojich detí.
Angela McRobbie

Angela McRobbie (* 1951) je britská kulturologička.
Významná britská teoretička populárnej kultúry, ktorá od 70. rokov 20. storočia analyzuje populárnu kultúru z pozície feminizmu a z rodového aspektu. Objektom jej štúdií sa stali ženské magazíny, techno scéna, secondhandová kultúra obliekania alebo idea „populárneho feminizmu“.
Bývalá členka legendárneho birminghamského Centra pre súčasné kultúrne štúdiá (CCCS) je dnes profesorkou na Goldsmiths College Londýnskej univerzity.)
Tvorba.
Väčšina jej najvýznamnejších esejí a článkov vyšla pod názvom „"Feminism and youth culture"“ (Macmillan, 1991). Aj jej najnovšia publikácia „"The Aftermath of Feminism: Gender, Culture and Social Change"“ (Sage, 2008) rozpracováva staré otázky v novom kontexte a volá po potrebe ďalšieho rozvoja kultúrnych a rodových štúdií.
Pedagogicky zameraná publikácia „"The Uses of Cultural Studies"“ (Sage, 2005) vyšla aj v českom preklade pod názvom „"Aktuální témata kulturních studií"“ (Portál, 2006).
Dolley Madisonová

Dorothea „Dolley“ Payneová Toddová Madisonová (* 20. máj 1768, New Garden, Guilford County, Severná Karolína - † 12. júl 1849, Washington D.C.) bola prvá dáma Spojených štátov od 4. marca 1809 do 3. marca 1817, manželka 4. prezidenta Jamesa Madisona. Podľa početných výskumov je najpopulárnejšou prvou dámou devätnásteho storočia. Svojím vkusom udávala kurz vtedajšej módy.
Život.
Narodila sa na farme v Severnej Karolíne otcovi Johnovi Payneovi ml. a matke Mary Colesovej Payneovej. Rodičia patrili ku kvakerom. „Dolley“ navštevovala miestnu dedinskú školu, ale ďalšie vzdelanie jej bolo uprené. Rodina sa presťahovala do Philadelphie a z farmy prepustila na slobodu všetkých otrokov. John Payne ml. začal podnikať, zadĺžil sa a firma skrachovala. Kvakeri ich vylúčili zo svojho spoločenstva a živiteľ rodiny v roku 1792 zomrel. 
„Dolley“ sa v roku 1790 vydala za kvakerského advokáta Johna Todda, mali dvoch synov Johna Paynea (1792-1852) a Williama Templea (1793). John Todd aj jeho novorodený syn William v roku 1793 umierajú pri rozsiahlej epidémii žltej zimnice. 
Roku 1794 sa vdova „Dolley“ vydáva za Jamesa Madisona, kvakeri ju vylúčili zo svojho spoločenstva, pretože sa vydala za muža iného vyznania. V roku 1801 sa Madison stáva ministrom zahraničia vo vláde Thomasa Jeffersona a keďže prezident aj jeho viceprezident boli vdovci, „Dolley“ tak často vykonávala pri recepciách povinnosti prvej dámy.
V roku 1809 sa James Madison stal 4. prezidentom USA a jeho žena „Dolley“ prvou dámou krajiny. Poriadal recepcie pre rozmanité skupiny ľudí, takže sa na recepciách mohli stretnúť napríklad staviteľ krbov aj francúzsky veľvyslanec. Snažila sa vylepšovať a starať o Biely dom. Zbierala tradičné americké recepty a sama ich servírovala. Niektoré nesú dodnes jej meno („Dolley Madison Icecream“, „Dolley Madison Cake“)
V lete 1814 sa stali jediným americkým prezidentským párom, ktorý určitý čas nebýval v Bielom dome, pretože ich odtiaľ vyhnala britská armáda. „Dolley“ svojou statočnosťou zachránila mnoho cenností a písomností, medzi nimi aj obľúbený portrét George Washingtona, ktorý dosiaľ visí v Bielom dome. Britov z hlavného mesta vyhnal hurikán, ale Biely dom podľahol požiaru. Pri nástupe nového prezidenta Jamesa Monroea v roku 1817 bol opäť vystavaný. 
Madison s manželkou sa presťahovali do Virgínie, kde v roku 1836 Madison umiera. Dvojnásobná vdova „Dolley“ sa sťahuje späť do Washingtonu. Ako poctu pre svojho manžela získava kreslo v Snemovni reprezentantov (v čase, kedy pre ženy v politike nebolo miesto). 
Zomrela 12. júla 1849 v hlavnom meste Spojených štátov.
Nastia Pálffy

Nastia Pálffy je slovenská speváčka bývalej skupiny Nastia, ktorú tvorili ďalší členovia: Tomáš Zubák, Peter Graus a Ivan Hirländer.
Nastia študovala na konzervatóriu, odbor operný spev, popri tom aj etopédiu.
Skupina Nastia zanikla v r. 1999.
Diskografia.
Štúdiové albumy.
Pieseň „Apples“ s Nastiou naspieval Petr Muk.
Sin-kuang žen-šou pao-sien muo-tchien ta-lou

Sin-kuang žen-šou pao-sien muo-tchien ta-lou (po čínsky 新光人壽保險摩天大樓, po anglicky "Shin Kong Life Tower") je mrakodrap v meste Tchaj-pej a je jednou z najvyšších budov na Taiwane. Má 51 poschodí a s anténou je vysoká 244.15 metrov. Budova bola dokončená v roku 1993 a do roku 1997 bola najvyššou na Taiwane, vtedy jej post nahradila budova Tuntex Sky Tower.
Vnútorné planéty

Vnútorné planéty môžu byť:
Mykoplazma

Mykoplazma (; staršie názvy "L-organizmy, pleuropneumonia-like organisms") je druhovo veľmi početný rod baktérií predstavujúci najmenšie a najjednoduchšie prokaryotické bunky vôbec. V minulosti sa mykoplazmy (najmä v botanike) pre svoju jednoduchosť považovali za vírusy alebo za prechodné formy medzi vírusmi a baktériami.
Vyznačujú sa tým, že im chýba bunková stena a ich tvar tak udržiava iba trojvrstvá cytoplazmatická membrána. Veľa druhov mykoplazmy je bežnými komenzálmi slizníc dýchacieho, urogenitálneho alebo tráviaceho traktu zvierat a ľudí. Iba niektoré druhy sú dôležitými patogénmi zvierat a ľudí. Medzi najznámejšách zástupcov patrí "Mycoplasma pneumoniae" (pôvodca pneumónie u ľudí), "Mycoplasma mycoides" subsp. "mycoides" SC (pôvodca pľúcnej nákazy dobytka) a "Mycoplasma agalactiae" (pôvodca agalakcie (zastavenie produkcie mlieka) oviec).
Reggatta de Blanc

Reggatta de Blanc je druhý album anglickej rockovej skupiny The Police, vydaný 5. októbra 1979. Na prvom mieste v rebríčku v Spojenom kráľovstve sa udržal 4 týždne. Skladba „Reggatta De Blanc“ získala ocenenie Grammy za najlepšie inštrumentálny výkon.
Zoznam skladieb.
Autorom piesní je Sting okrem uvedených výnimiek.
Plechovka

Plechovka alebo plechovica je dnes plechová nádoba (napríklad aj plechová krabica), v minulosti sa tak označovala plechová kanva.
Najznámejší typ plechovky ako plechovej nádoby je dnes konzervová plechovka (iné názvy: konzervová plechovica, plechovka/plechovica v užšom zmysle, neodborne: konzerva), čo je vzduchotesný zásobník vyrobený z plechu, ktorý je určený na distribúciu tovaru. Slúži v potravinárstve ako obal konzervy. Na tento účel sa využíva obvykle oceľový plech potiahnutý cínom, alebo hliníkovými zliatinami.
Konzervové plechovky.
Nápojová konzervová plechovka.
Spolu s fľašami a nápojovými kartónmi je plechovka najbežnejším maloobchodným obalom na nápoje. Používa sa na prepravu nápojov a ako nádoba na pitie. Plechovky sa používajú najmä na sýtené nápoje, ako je pivo a kolové nápoje. Moderné nápojové plechovky sa vyrábajú ako jednodielne valcovité nádoby z hliníka alebo bieleho plechu, uzavreté utesneným hliníkovým vekom. Vo veku je oválna priehlbina s nitovaným kovovým očkom. Kovové očko po zdvihnutí tlačí na časť veka vo vnútri výlisku. Keďže materiál uzáveru je v línii výlisku oslabený, pri utiahnutí očka sa odlomí a ohne vo vnútri plechovky.
Dnešné plechovky sú vyrábané mechanickým procesom a pretože sú vyrobené z hliníka sú veľmi vhodné na recykláciu. Nápojové plechovky majú inštalovaný vlastný spôsob otvárania, ktorý tvorí trhací mechanizmus. Najčastejšie objemy plechoviek na slovenskom trhu sú 2,5 dl 3,3 dl a 5 dl.
Ford Thunderbird

Ford Thunderbird je športový automobil vyrábaný Ford Motor Company, ktorý sa neskôr pretransformoval na luxusnejšiu alternatívu k Mustangu. Pôvodne mal byť konkurenciou pre Chevrolet Corvette. Prvýkrát bol predstavený v roku 1955.
Ford Motor Company

Ford Motor Company (často nazývaná skrátene Ford, niekedy aj FoMoCo) je americká nadnárodná korporácia, vyrábajúca automobily. Spoločnosť bola založená 16. júna 1903 Henry Fordom v Dearborne, na predmestí Detroitu, v štáte Michigan, v Spojených štátoch (kde sídli v súčasnosti vedenie spoločnosti). 
Na začiatku 20. storočia bol Ford, spoločne s firmami General Motors a Chrysler, ako jeden z detroitskej "Veľkej trojky" výrobcov automobilov (spoločnosti, ktoré dominovali americkému automobilovému trhu). V roku 2004 však firma Toyota predbehla Ford v celkových príjmoch. 
Ford zaviedol metódy hromadnej výroby vozidiel a hromadného manažmentu priemyselnej pracovnej sily, keď zrealizoval nápady Eliho Whitneyho, ktorý vyvinul jednu z prvých montážnych liniek s použitím univerzálnych súčiastok. Vďaka tomu bolo možné uviesť do prevádzky veľmi lacnú, reprodukovateľnú a spoľahlivú výrobu. Použitie pásovej dráhy na pohyb vagóna k robotníkom bolo v tomto priemyselnom odvetví unikátne a rýchlo sa stalo obľúbeným spôsobom výroby. Hneď ako sa totiž stala práca jednoduchá a opakujúca sa, bolo možné najať neskúsených pracovníkov, ktorí sa mohli rýchlo naučiť jednoduché úlohy (hoci to odstránilo takmer všetko uspokojenie, ktoré mohol mať robotník vykonávajúci rôznorodé činnosti).
Diskografia Davea Grohla

Diskografia amerického hudobníka Davea Grohla
Lori okuliarnatý

Lori okuliarnatý alebo lori vlnkovaný ("Trichoglossus johnstoniae") je druh papagája z podčeľade loriorodé a z čeľade papagájovité.
Opis.
Lori vlnkovaný obýva ostrov Mindanao, druhý najväčší z Filipínskych ostrovov. Tento lori dosahuje dĺžky okolo dvadsať cm a vytvára dva poddruhy, z ktorých jeden žije v strednej a juhovýchodnej časti ostrova, zatiaľ čo druhý v západnej oblasti okolo hory Malindang. Samica sa od samca líši len nepatrne, a to menšou hlavou a žltejším sfarbením tvári. Mladý jedinci majú okružie oka biele, dospelí šedé, zobák mláďat je černastý, dospelých oranžovo červený.
Poddruhy.
Lori vlnkovaný vytvára dva poddruhy:
Ekológia a biotop.
Lori vlnkovaný sa vyskytuje v horských lesoch v nadmorskej výške od 1 000 do . V mimohniezdnom čase vytvára menšie skupiny, ktoré sa potuľujú po okrajoch lesov, hlavne v údoliach riečok a potokov. Vtáci sa živia nektárom z kvetov, peľom, mäkkým šťavnatým ovocím a bobuľami, občas si prilepšujú hmyzom a drobnými semenami.
Doba hniezdenia pripadá na marec až máj. Jednotlivé páry si vyhľadajú dutinu v kmeni stromu, najčastejšie opustené ďatlie hniezdo. Samica potom znáša dva vajcia, na ktorých sedí sama po 22 dní. Mladé opúšťajú hniezdo skôr, už po šiestich týždňoch. V zajatí je chovaný vzácne aj keď chov nie je obťažný. Je to vzácny endemit, ohrozený v súčasnosti na Filipínách ničením lesných porastov.
Königsdorf

Königsdorf môže byť: